מזרע

קיבוץ מזרע, [[1946]]
הכניסה למזרע
מִזְרָע הוא קיבוץ בעמק יזרעאל, בין עפולה לנצרת, הנמצא בתחום השיפוט של המועצה האזורית עמק יזרעאל. הקיבוץ השתייך לקיבוץ הארצי, אשר התאחד עם התק"ם לתנועה הקיבוצית.

==מקור השם==
שמות יישובים הכוללים את הביטוי "מזרע" נזכרים במקורות ובמפות מימי הביניים ומקורו בספר ישעיהו פרק י"ט, פסוק ז': . המונח "מזרע" הפך מטבע לשון למקום קיום אנושי-חקלאי, בניגוד ל"ישימון" שהוא אזור ריק מצמחייה ומאדם. אזכורים ראשונים לשם המקום באתר הקבוץ, הם 'קאסל מסרה' (Kasal Mesra), אותו מתאר הכומר הגרמני בורכארד מהר-ציון, בספרו 'תיאור ארץ הקודש' מ-1283, והגאוגרף הוונציאני מַרינוֹ סנודו טוֹרסֶלוֹ ב'ספר הסודות של נאמני הצלב' מ-1321. את המקום בשמו תיארו גם אדוארד רובינסון וון דה-ולדה בתחילת המאה ה-19, והם מתארים ישוב עם סרקופגים ביזנטיים מהמאות 4–5. במפת הקרן לחקר ארץ ישראל (1880) מופיע השם "חרבת מזרע" (Kh. al-Mezrah) כקילומטר מזרחית ממקום הקבוץ. השם "מזרע" ניתן לקיבוץ באפריל 1928 על ידי ועדת שמות היישובים של הקרן הקיימת.

==היסטוריה==
הקיבוץ הוקם על גבעת "רובע-אל-נצרא" ב-21 בנובמבר 1923 על ידי "קבוצת צריפין" של עולים יוצאי גליציה, בני העלייה השלישית, שעלו לארץ שלוש שנים קודם לכן והתגבשו בבניית מחנה הצבא הבריטי צריפין (סרפנד). יחד עם קבוצת צריפין עלתה למקום קבוצת מרקנהוף שהתיישבה בצמוד לקבוצת צריפין. בשל מחסור בקרקע מספקת לשני יישובים, החליטו המוסדות המיישבים להקצות למרקנהוף אדמות בעמק הירדן, בהן הקימו את קיבוץ בית זרע, ואת אדמתם העבירו לקבוצת צריפין. עם יציאת מרקנהוף בשנת 1927 הוחלט לעבות את היישוב ולצרף אליו בהדרגה החל משנת 1929 ובמהלך שנות השלושים חברים מתנועת השומר הצעיר מגליציה, שעברו הכשרה בגבעת מיכאל. בשנים אלו קבעו המוסדות את שמו הסופי של הקיבוץ והוא צורף לתנועת השומר הצעיר.

בשנים 1944–1946 שכן במזרע מטה הפלמ"ח עד שהתגלה על ידי שלטונות המנדט במסגרת מבצע אגאתה בשנת 1946. הבריטים הצליחו לתפוס את רשימת חברי הפלמ"ח שהייתה במקום אולם השמות היו מוצפנים. לאחר שחבר המשק יעקב לוי הצליח להוציא את מחברת הקודים ולהשמיד אותה, לא הצליחו הבריטים לפצח את הקוד ולא נגרם כל נזק.

באותה תקופה עברה בשדות הקיבוץ רכבת העמק, ובמוזיאון הקיבוץ עדיין ניתן לראות מקטע מן המסילה המקורית.

הקיבוץ הוא מהמובילים בישראל בגידולי שדה ומצויה בו רפת חולבות גדולה, בבעלות משותפת עם קיבוץ גבעת עוז. בשנת 1957 הקים הקיבוץ את מפעל "מעדני מזרע" לעיבוד בשר, ובכלל זה גם בשר חזיר. במשך שנים רבות היה מפעל זה בין הספקים הבודדים של בשר לא כשר בישראל. בעקבות העלייה מברית המועצות לשעבר בשנות התשעים קמו לו מתחרים, והקיבוץ מכר את המותג ומערך היצור לחברת "טיב טעם".

בשנת 1958 הוקם בקיבוץ מפעל ההידראוליקה והמעליות ההידראוליות "תעמ"ל" (תעשיית מוצרי לחץ). בהמשך הוקם גם מפעל "מטלור 2000" לייצור מוצרי מתכת באמצעות הזרקת אבקות מתכת (מטלורגיה), אולם המפעל נמכר לחברת ישקר. בכניסה ליישוב ניצב מלון "נוף תבור", הנמצא בבעלות משותפת של הקיבוץ ושל חברת הורן את ליבוביץ'. כמו כן מפעיל הקיבוץ אירוח כפרי, תחנת דלק, מוסך, ובית אבות "אור העמק".

בסמוך לקיבוץ נמצא בית-הספר העל-יסודי "עמקים-תבור", בו לומדים תלמידים מרמת ישי, ומהקיבוצים מזרע, שריד, מרחביה, עין דור וגזית, מהמושבים תל עדשים, בלפוריה ומושב מרחביה וכן תלמידים מאחוזת ברק ותלמידים בודדים גם מנוף הגליל הסמוכה.

בקיבוץ נמצא מוזיאון מזרע הקטנה ובו מוצגים רבים שנאספו מכל השנים בקיבוץ. המקום פתוח לסיורים מודרכים לקבוצות. כן יש אפשרות ביקור בסליק של מזרע שהכניסה אליו מוסתרת מתחת לאמבט.

בשטח הקבוץ פועלת שלוחה של מכינה קדם-צבאית רבין. שהיא אחת משלוש המכינות היחידות שמונגשות לחלוטין לבעלי מוגבלויות.

==גלריית תמונות==
<gallery widths="150" heights="150" perrow="4">
קובץ:Little Mizra museum in kibbutz Mizra.JPG|מזרע הקטנה
קובץ:Mizra Slik (1).JPG|הירידה לסליק במזרע לאחר הזזת האמבטיה
קובץ:מסטצקיןומזרע01.JPG|לול התרנגולות בקומות בתכנון האדריכל שמואל מסטצ'קין (כיום מבנה מסוכן ולקראת הריסה), פברואר 2010
קובץ:ביתתרבותמזרע.JPG|בית התרבות, פברואר 2010
קובץ:Dining room in Mizra (1).JPG|alt=|חדר האוכל בקיבוץ מזרע, 23 באוגוסט 2014
קובץ:Dining room in Mizra (2).JPG|alt=|חדר האוכל, 23 באוגוסט 2014
קובץ:Dining room in Mizra (3).JPG|alt=|תושבי הקיבוץ נכנסים לתוך חדר האוכל, 23 באוגוסט 2014
קובץ:Dining room in Mizra (4).JPG|alt=|חדר האוכל, 23 באוגוסט 2014
קובץ:חדראוכלמזרע926.JPG|אחת מחזיתות בניין חדר האוכל בתכנון האדריכל אהוד שחורי, פברואר 2010
קובץ:Dining room in Mizra.JPG|alt=|חדר האוכל, 23 באוגוסט 2014
קובץ:פניםחדרהאוכלמזרע.JPG|אולם חדר האוכל, פברואר 2010
קובץ:Dining room in Mizra - a relief.JPG|alt=|תבליט בקיר חדר האוכל, 23 באוגוסט 2014
קובץ:Dining room in Mizra (5).JPG|alt=|השלט המראה את הכיוון למרכולית ולחדר האוכל, 23 באוגוסט 2014
קובץ:גןילדיםבמזרע.JPG|בית ילדים בתכנון שמואל מסטצ'קין, פברואר 2010
קובץ:אסםמזרע4003.JPG|מבנה האסם, פברואר 2010
</gallery>

==קישורים חיצוניים==

* 
*[https://web.archive.org/web/20160303190035/http://www.kibbutz.org.il/itonut/2010/dafyarok/100921_mizra.htm מוזיאון מזרע הקטנה] באתר הקיבוצים
* [https://web.archive.org/web/20090701070704/http://www.nof-tavor.com/main/default_heb.asp מלון נוף תבור] (בבעלות חלקית של הקיבוץ)
* 
* [http://www.romgalil.org.il/cds/173/ מזרע] באתר הרשות לפיתוח הגליל
* [http://www.notes.co.il/Jacobson/65261.asp סקירה אדריכלית מלווה בתמונות של מבני משק במזרע], באתר 'רשימות', 3/2010.
* [http://www.notes.co.il/Jacobson/65837.asp סקירה אדריכלית של בניין חדר האוכל ובית הילדים], באתר 'רשימות', 3/2010.
* 
* [https://jfc.org.il/news_journal/27451-2/97152-2/ חגיגות חג הקציר בקיבוץ מזרע, 1937], באתר ארכיון הסרטים הישראלי בסינמטק ירושלים
* 
* [https://www.youtube.com/watch?v=Y8wobmTJqvQ#t=159 קיבוץ מזרע בן עשרים וחמש, דצמבר 1949], יומני כרמל <small><small>(התחלה 2:39)</small></small>

== הערות שוליים ==

קטגוריה:קיבוצי הקיבוץ הארצי
קטגוריה:עמק יזרעאל
קטגוריה:יישובים שהוקמו ב-1923
קטגוריה:מועצה אזורית עמק יזרעאל